kardosdrur/scandi-wiki huggingface dataset:
Stepney

Stepney er et bykvarter i den østlige del af det centrale London og hører til bydelen Tower Hamlets. Kvarteret ligger mellem hovedgaderne Mile End Road og Commercial Road, og det betjenes af undergrundsstationen Stepney Green Station. Stepney voksede frem som en landsby i Middelalderen omkring kirken St. Dunstan’s Church og senere i 1400-tallet, som en bebyggelse langs Mile End Road. Indbyggertallet steg kraftigt i 1800-tallet hovedsageligt grundet indvandring af immigrantarbejdere og fattige mennesker fra London, hvilket gav Stepney et ry som et overbefolket og voldeligt sted, præget af politiske afvigere.

Historie 
Det første bysamfund udviklede sig omkring kirken viet til Dunstan af Canterbury, der blev bygget i år 923. Som stednavn er ”Stepney” første gang nedskrevet i år 1000, hvor det nævnes med det angelsaksiske Stybbanhyð, hvilket betyder ”Stybbas landsted”. Domesday Book fra 1086 kalder landsbyen for ”Stibanhede” og skriver, at området var ejet af Londons biskop og var 30 hider stort, hovedsageligt benyttet til opdyrket land, enge og skovarealer for 500 grise og fire møller. Der var over 100 livegne landarbejdere, fordelt på bønder der pløjede jorden og husmænd, som hjalp til i bytte for en hytte eller et lille hus.

Frem til slutningen af 1700-tallet var Stepney hovedsageligt domineret af havebrug, der forsynede London med fødevarer, hvorefter et stigende antal jødiske immigranter flyttede til området. Det jødiske islæt voksede som tiden gik, og biskoppen af Stepney klagede til myndighederne over, at de kristne kirker efterhånden ”stod som øer i et fremmed hav”. Han fik støtte fra det lokale parlamentsmedlem William Evans-Gordon og British Brothers League, som forsøgte at vende stemningen imod jødisk indvandring. Arbejdet resulterede i loven Aliens Act af 1905 med indførelse af begrænsninger i indvandringen til Storbritannien. I 1911 fandt et forbryderopgør, Belejringen af Sidney Street, sted i Stepney, hvor to eftersøgte forbrydere omkom i en brand efter skudveksling med politi og soldater.

Fra 1930’erne og frem til i dag 
I 1930’erne tilførtes kvarteret en del nye immigranter, hovedsageligt tyske jøder og andre på flugt fra nazismen. Stepney blev udsat for en omfattende bombning under krigen og en tredjedel af områdets bygninger blev fuldstændig ødelagt. Den 27. marts 1945 blev 131 mennesker dræbt, da en V2-raket ramte bykvarteret.
Efter krigen genopbyggede man Stepney med slumagtig alment boligbyggeri, og kvarteret har ikke siden nydt godt af East Ends omfattende byfornyelsesprojekter, fordi afstanden til City of London og Themsen er vurderet til at være for stor.

Kendte mennesker fra bykvarteret 
 Ashley Cole - født 1980 – engelsk fodboldspiller
 Roy Marsden - født 1941 – engelsk skuespiller
 Steven Berkoff - født 1937 – engelsk skuespiller og sceneinstruktør

Kilder

Eksterne henvisninger 
 «Stepney Historical Trust», Open Plaques.

Tower Hamlets
Domesday Book
Uforglemmelig anderledes kunst

Uforglemmelig anderledes kunst er rapgruppen Ude af kontrols sjette album. Albummet indeholder hits som "Fugtig", "Phønix", "Ambitioner" og "Hangover".

Trackliste 
 Hest
 Ambitioner
 Phønix
 Skit 1 - Lones Død
 Boomer
 Hun Vil Bare
 Abracadabra (One Night Stand)
 Fugtig
 Skit 2 - Snehvide
 Cocahontas
 Skal Ikk Hjem
 2 Baner 2 Damer
 Hangover
 WTF

Album fra Danmark
Antonius van den Broek

Antonius Johannes van den Broek (4. maj 1870, Zoetermeer – 25. oktober 1926, Bilthoven) var en hollandsk amatørfysiker, der er kendt for at være den første, der opdagede, at nummeret som et grundstof har i det periodiske system (det såkaldt atomnummer) svarer til ladningen i atomkernen. Hans hypotese blev udgivet i Nature i 1911 og inspirerede Henry Moseley til at foretage eksperimentielle arbejde, der fandt gode beviser for at det var sandt i 1913.

Referencer 

Litteratur
 H. A. M. Snelders (1979) BROEK, Antonius Johannes van den (1870-1926), Biografisch Woordenboek van Nederland 1, The Hague. (in Dutch)
 E. R. Scerri (2007) The Periodic Table, Its Story and Its Significance, Oxford University Press
 E.R. Scerri (2016) A Tale of Seven Scientists and A New Philosophy of Science, chapter 3, Oxford University Press

Fysikere fra Nederlandene
Living instrument-doktrinen

Living instrument-doktrinen (; ) er et fortolkningsprincip anvendt af Den Europæiske Menneskerettighedsdomstol ved fortolkning af Den Europæiske Menneskerettighedskonvention. Princippet lyder at konventionen er et "levende instrument" (; ) der skal fortolkes i lyset af nutidige forhold (; ) ved at tage højde for sociale og retlige udviklinger i medlemsstaterne og på internationalt plan. Princippet anses som udtryk for en dynamisk, i modsætning til en originalistisk, fortolkning af konventionen.

Domstolen gav udtryk for princippet første gang i sagen Tyrer mod Storbritannien som led i en vurdering af, om den fysiske afstraffelse klager var blevet udsat for, udgjorde "nedværdigende behandling" omfattet af forbuddet herimod i konventionens artikel 3. Den udtalte følgende:

The Court must also recall that the Convention is a living instrument which, as the Commission rightly stressed, must be interpreted in the light of present-day conditions. In the case now before it the Court cannot but be influenced by the developments and commonly accepted standards in the penal policy of the member States of the Council of Europe in this field.

La Cour rappelle en outre que la Convention est un instrument vivant à interpréter - la Commission l’a relevé à juste titre - à la lumière des conditions de vie actuelles. Dans la présente espèce, la Cour ne peut pas ne pas être influencée par l’évolution et les normes communément acceptées de la politique pénale des États membres du Conseil de l’Europe dans ce domaine.

Kilder

Kildehenvisninger

Kildefortegnelse 

 D.J. Harris m.fl., Harris, O'Boyle and Warbrick: Law of the European Convention on Human Rights (4. udg., Oxford University Press 2018)
 George Letsas, "Strasbourg’s Interpretive Ethic: Lessons for the International Lawyer", European Journal of International Law, 2010, vol. 21, nr. 3, s. 509–541
 Jens Elo Rytter, Individets grundlæggende rettigheder (3. udg., Karnov Group 2019)
 Tyrer v. the United Kingdom, dom af 25. april 1978, sagsnummer 5856/72, Series A nr. 26.

Den Europæiske Menneskerettighedsdomstol
Den Polske Familieliga

Den Polske Familieliga (Polsk: Liga Polskich Rodzin, LPR) er et polsk, konservativt, politisk parti.

Partiet var repræsenteret i den polske Sejm fra 2001 til 2007 hvor de mistede alle deres mandater. Partiet var en del af Regeringen Jarosław Kaczyński indtil regeringen gik i opløsning i september 2007. Ved Polens parlamentsvalg 2007 formåede partiet ikke at komme over den polske spærregrænse på 5%. De formåede ej heller at opnå de 3% af stemmerne som det kræves for at et polsk parti kan modtage partistøtte. Siden da har deres politiske indflydelse været minimal.

Referencer 

Familieliga
Nationalkonservative partier
Etableret i 2001
Annalen der Physik

Annalen der Physik er et videnskabeligt tidsskrift om fysik. Det har været udgivet siden 1799, og er dermed et af af de fysiktidsskrifter i verden. Det indeholder originale, fagfællebedømte artikler om eksperimental, teoretisk og matematisk fysik og relaterede forskningsområder. Den nuværende chefredaktør er Stefan Hildebrandt. Før 2008 var dets ISO 4-forkortelse Ann. Phys. (Leipzig), og siden 2008 har det været Ann. Phys. (Berl.).

Tidsskriftet er efterfølger til Journal der Physik der blev udgivet fra 1790-1794 og Neues Journal der Physik der blev udgivet fra 1795-1797. Tidsskriftet har i sin levetid været udgivet under en række navne; Annalen der Physik, Annalen der Physik und der physikalischen Chemie, Annalen der Physik und Chemie og Wiedemann's Annalen der Physik und Chemie.

Referencer 

Tidsskrifter om naturvidenskab
Etableret i 1799
Naturvidenskabelige tidsskrifter
Nature Physics

Nature Physics er et månedligt, fagfællebedømt, videnskabeligt tidsskrift, der bliver udgivet af Nature Research. Det blev udgivet første gang i oktober 2005. Chefredaktøren er Andrea Taroni.

Indholdet dækker både letters, artikler, reviews, nyheder, kommentarer, boganmeldelse og andet med relation til anvendt fysik.

Referencer 

Tidsskrifter om naturvidenskab
Etableret i 2005
Videnskabelige tidsskrifter
Metin Lindved Aydin

Metin Lindved Aydin (født 1972) er en dansk erhvervsmand, arkitekt, debattør og byrådspolitiker. Som debattør og foredragsholder har han særligt beskæftiget sig med medborgerskab og indvandrerproblemstillinger. Gennem en årrække har han været panelist på Kristeligt Dagblad.

Baggrund 

Metin Lindved Aydin er født i Odense og opvokset i et muslimsk/kristent hjem i Bredballe nord for Vejle og er søn af rejsemontør Muharrem Aydin og dagplejer Maria Lindved Aydin. Han er matematisk/fysisk student fra Rødkilde Gymnasium og trænede i barne- og teenageårene taekwondo i Tang Soo Vejle hvor han opnåede sort bælte første dan i 1991.

Uddannelse 
Metin Lindved Aydin er uddannet akademisk arkitekt cand. arch. fra Arkitektskolen Aarhus (1997-2002) ved den internationale afdeling H for bygningskunst ledet af professor Nils Madsen. Kendetegnende for afdelingen var et humanitært og globalt udsyn med rejseaktiviteter til bl.a. Afrika, Rusland og Indien. På sin seneste rejse til Indien var han Danida stipendiat og skrev bl.a. til dagbladet Information om forholdene i landet og genopbygningen efter jordskælvet der ramte delstaten Gujarat d. 26. januar 2001.

Politik 
Metin Lindved Aydin stillede op for Radikale Venstre i Aarhus til kommunalvalget 2021 og blev valgt ind i byrådet for perioden 2022-2025. Han blev med i alt 2.861 stemmer partiets topscorer ved det pågældende valg. I perioden 26. august – 31. december 2022 var Aydin vikarierende rådmand for kultur og borgerservice, da Rabih Azad-Ahmad holdt orlov.

Tillidshverv 
Metin Lindved Aydin er medstifter og formand i NGO’en Egenvirksomhed.NU, som understøtter mennesker på kontanthjælp og integrationsydelse med at komme væk fra offentlig forsørgelse og etablere egen virksomhed. Derudover er han medlem af Forretningsudvalget for Holme, Højbjerg og Skåde Fællesråd fra 2018 til i dag. I perioden 2004-2010 var han desuden medlem af Tranbjerg Fællesråds bestyrelse. Metin Lindved Aydin har desuden været formand i Aarhus Syd Taekwondo Klub i perioden 2011-2020. Han var medstifter af taekwondoklubben i 2011 og blev indstillet til prisen Årets Ildsjæl i 2020 for sit engagement her.

Erhverv 
Metin Lindved Aydin har drevet selvstændig virksomhed som arkitekt og ejendomsudvikler siden 2002. Mest kendt er han for byggeriet af Danmarks første større moskébyggeri på ydre Nørrebro.

Bygninger tegnet af Metin Lindved Aydin 
 Hamad Bin Khalifa Civilisation Center, moskéen i Rovsingsgade (indviet 19. juni 2014)
	Ødsted Sognehus, Vejle (indviet 22. januar 2017)
	Kridthøj Huse, Aarhus (2019)

Bibliografi 
Taekwondoens vej fra Korea til Aarhus Syd, . Med Ingrid Falktoft Andersen (2020)

Referencer

Eksterne henvisninger 
 www.aydin.dk Metin Lindved Aydins personlige hjemmeside

Arkitekter fra Danmark
Kommunalbestyrelsesmedlemmer fra Det Radikale Venstre
Medlemmer af Aarhus Byråd
SciShow

SciShow er en serie af videnskabsrelaterede videoer på YouTube. Programmets primære værter er Hank Green fra Vlogbrothers og Michael Aranda. SciShow blev lanceret i 2012 som en original channel, hvilket betyder at YouTube finansierede den.

Kanalen dækker adskillige videnskabelige områder inklusive kemi, fysik, biologi, zoologi, entomologi, botanik, meteorologi, astronomi, lægevidenskab, antropologi og datalogi. Videoerne i SciShow har en lang række forskellige emner som bl.a. ernæring, og "videnskabelige superlativer". I april 2020 har SciShow udgivet over 2250 videoer.

Referencer 

Etableret i 2012
Populærvidenskab
YouTube-kanaler
MinutePhysics

Minute Physics er en YouTubekanal skabt af Henry Reich i 2011, med formål om at give viden om fysik i små korte videoer. Kanalen videoer bruger whiteboardanimation til at forklare fysikrelaterede emner på omkring et minut. I januar 2021 havde kanalen over 5 millioner abonnenter.

Videoer fra Minute Physics har været vist i PBS NewsHour, Huffington Post, NBC og Gizmodo. Minute Physics er også en kanal, der kan ses via YouTube EDU.

Referencer 

Etableret i 2011
Populærvidenskab
YouTube-kanaler
Hana Kvášová

Hana Kvášová (født 28. september 1989) er en tjekkisk håndboldspiller, som spiller for Sambre Avesnois Handball og Tjekkiets kvindehåndboldlandshold.

Hun deltog ved EM 2020 i Danmark og VM 2013 i Serbien.

Referencer

Eksterne henvisninger 

Håndboldspillere fra Tjekkiet
Veronika Mikulášková

Veronika Mikulášková (født 16. oktober 2000) er en tjekkisk håndboldspiller, som spiller for DHK Baník Most og Tjekkiets kvindehåndboldlandshold.

Hun deltog ved EM 2018 i Frankrig og EM 2020 i Danmark.

Referencer

Eksterne henvisninger 

Håndboldspillere fra Tjekkiet
Petra Kudláčková

Petra Kudláčková (født 17. oktober 1994) er en tjekkisk håndboldspiller, som spiller for Kristianstad Handboll og Tjekkiets kvindehåndboldlandshold.

Hun deltog ved EM 2018 i Frankrig og EM 2020 i Danmark.

Referencer

Eksterne henvisninger 

Håndboldspillere fra Tjekkiet
Šárka Marčíková

Šárka Marčíková (født 12. marts 1992) er en tjekkisk håndboldspiller, som spiller for Frisch Auf Göppingen og Tjekkiets kvindehåndboldlandshold.

Hun deltog ved EM 2018 i Frankrig og EM 2020 i Danmark.

Referencer

Eksterne henvisninger 

Håndboldspillere fra Tjekkiet
Sára Kovářová

Sára Kovářová (født 9. februar 1999) er en tjekkisk håndboldspiller, som spiller for slovenske RK Krim og Tjekkiets kvindehåndboldlandshold.

Hun deltog under EM 2018 i Frankrig og EM 2020 i Danmark.

Referencer

Eksterne henvisninger 

Håndboldspillere fra Tjekkiet
Håndboldspillere fra Kastamonu Belediyesi GSK
John Dillermand

John Dillermand er en dansk animeret stop-motion-tv-serie fra 2021, kørende på DR Ramasjang. Serien blev skabt af Jacob Ley og omhandler titelkarakteren, som har en ekstraordinært lang penis (diller), som han forsøger at bruge til at løse forskellige problemer.
John, der bor hos Oldemor, har verdens længste diller, som ofte får ham ud i problemer, hvilket irriterer både Oldemor og resten af byen, og stiller John over for dilemmaer og udfordringer, hvor det nemme ville være at dukke nakken. Men - med fortællerens hjælp - står John Dillermand ved, hvem han er og lærer i hver episode, at når han træder i karakter som John med verdens længste dillermand, så kan han redde farlige situationer og blive hele byens helt.

Episoder Sæson 1 
Sæson 1 kunne ses på DRTV fra 2. januar 2021.

Modtagelse 

Serien blev godt modtaget, idet der var 90.000 seere til første afsnit. Den utraditionelle tilgang er dog i udlandet blevet kritiseret for ikke at lægge afstand til seksuelle overgreb og pædofili og for at bagatellisere MeToo-bevægelsen. DR har imødegået kritikken ved at fremhæve, at serien ikke seksualiserer Johns penis, og at det der tæller er at børn finder serien sjov.

Serien vakte også i Danmark en del kritik på grund af sit indhold, blandt andet fra Dansk Folkepartis Morten Messerschmidt.

Referencer

Eksterne henvisninger 
 

DR Ramasjang programmer
Børne-tv
Tv-programmer fra Danmark
Tv-serier fra 2020'erne
Carling Brewery

Carling Brewery er et bryggeri, der blev grundlagt i 1840 af Thomas Carling i London, Ontario, Canada. I 1952 blev Carling lagerøl solgt i Storbritannien for første gang, og i 1980'erne var det blevet landets mest populære øl baseret på volumen. Selskabet har skiffet hænder flere gange; det blev købt af Canadian Breweries, der omdøbte omdøbte det til Carling O'Keefe, som efterfølgende fusionerede med Molson Brewery, der herefter blev slået sammen med Coors og dannede Molson Coors.

Eksterne henvisninger 

 Molson merges with Carling - CBC News: National, Broadcast Date: 18 January 1989; reporter Tom Kennedy
 
 Falstaff Brewing -- History of Carling (note this essay is written by a former Falstaff employee about Carling, but Carling was never owned by Falstaff)
 Partial essay on the History of Carling
 Museum London -- Carling
 Official Carling Lager website
 RateBeer - Molson
 RateBeer -South Africa
 British Carling television ads

Bryggerier
Fødevarevirksomheder fra Canada
Ølmærker
Etableret i 1840
William Zabka

Wiliam Zabka (født 20. oktober 1965) er en amerikansk skuespiller. Han er bedst kendt for sin rolle som Johnny Lawrence i filmen Karate Kid (1986) og tv-serien Cobra Kai (2018-nu).

Privatliv 
William Zabka er født i New York. Zabka har en bror og en søster. Han giftede sig med Stacie Zabka i 2008, og sammen har de to børn. Zabka er kristen.

Filmografi

Film

TV-serier

Eksterne henvisninger 
 

Manuskriptforfattere fra USA
Craigievar Castle

Craigievar Castle er en lyserødt slot fra 1626 omkring 10 km syd for Alford i Aberdeenshire i Skotland. Det var sæde for Clan Sempill, og Forbes-familien boede her i omkring 350 år til 1963, hvor ejendommen blev skænket til National Trust for Scotland af William Forbes-Sempill, 19th Lord Sempill.

Fæstningen ligger i et malerisk landskab i Grampianbjergene. Det er bygget i skotsk baroniel stil i syv etager. Den massive nedre del af bygningen står i kontrast til de øvre etager, der har flere tårne, gargoiler og konsoller.

Se også 
 National Trusts ejendomme i Skotland

Referencer

Eksterne henvisninger 

 Craigievar Castle at the National Trust for Scotland
 The Chatelaine's Scottish Castles

Aberdeenshire
Slotte i Skotland
National Trust for Scotlands ejendomme
Tanner Buchanan

Tanner Buchanan (født 8. december 1998 i Ohio) er en amerikansk skuespiller. Han er kendt for sin rolle som Robby Keene i Netflix-serien Cobra Kai.

Karriere 
Buchanans allerførste rolle var i Modern Family i 2010, hvor han optrådte i en birolle i episoden “Halloween” i sæson 2.

Efter at have optrådt i Modern Family optrådte Buchanan i rollen som eleven Lucas i sæson 9 af Grey's Anatomy i episoden “Idle Hands’”.

Senere fik han rollen som Robby Keene i Netflix-serien Cobra Kai.

Filmografi

Eksterne henvisninger 
 

Skuespillere fra Californien
Mary Mouser

Mary Matilyn Mouser (født 9. maj 1996) er en amerikansk skuespillerinde. Hun er kendt for rollen som Samantha LaRusso i Netflix-serien Cobra Kai.

Filmografi

Eksterne henvisninger 
 

Skuespillere fra USA
ITV Anglia

ITV Anglia tidligere kendt som Anglia Television eller Anglia, er en uafhængig tv-kanal oprettet på halvøen East Anglia i det østlige England (under ITVs netværk) og har eksisteret siden i 1959. Tv-stationen holder til i Anglia House i Norwich og med regionale nyhedsafdelinger i Cambridge og Northampton. ITV Anglia ejes af ITVplc under navnet ITV Broadcast Limited.
Tv-kanalens sendeområde omfatter Norfolk, Suffolk, Essex, Cambridgeshire, Northamptonshire, Bedfordshire, det nordlige Hertfordshire, det sydlige Lincolnshire, det sydlige Rutland samt en lille del af det sydlige Leicestershire. Kanalens primære program er ITV News Anglia, som er delt ind i to regionale udgaver, der begge sender kl. 18 på hverdage.

Stationens historie 
Independent Television Authority åbnede for adgangen til fjernsynssending i East Midlands i april 1958 og fik i alt otte ansøgninger. Gruppen der vandt, valgte navnet Anglia Television, og stationen begyndte at sende første gang d. 27. oktober 1959 med George Townshend som chef. I 1964 skulle sendingen fornyes og ITA fik (udover Anglia) to ansøgninger, men valgte i stedet at forny Anglias senderettigheder. Anglia udvidede sit sendeområde ved opførelsen af Belmont Sendemast i det østlige Lincolnshire og fik ved sendingsfornyelsen i 1967 ikke nogen konkurrence.

Da Storbritannien gik over til farve-tv og UHF-signalet, blev Belmont Sendemasten et vigtigt tv-tårn med stor rækkevidde. Yorkshire Television klagede over dette, eftersom Anglia nu kunne sende i deres område længere mod nord. Yorkshire havde haft lignende problemer på grænsen til Tyne Tees Televisions sendeområde, så der blev lagt planer om at man sammen med Anglia og TTT skulle lave en fusion under navnet Trident Television. IBA modsatte sig denne konstellation, så det kun blev Yorkshire (der overtog Belmont Sendemast i 1974) og TTT der gik sammen, mens Anglia forblev selvstændig.
Anglia havde stort set ingen konkurrence, da kontrakten skulle fornyes i 1981, mens kapløbet var tættere i 1992. Begge gange fik stationen forlænget senderettighederne. I 1990 kom en ny tv-lov, som lettede reglerne for fusioner mellem ITVs virksomheder, og i 1994 blev Anglia købt af Mill & Allen International, der senere selv blev opkøbt af United News and Media. UNM solgte i år 2000 sine ITV-virksomheder til Granada Media, og i 2004 lagde man Anglia sammen med ITVplc, da Granada gik sammen med Carlton Communications.

Stationens identitet 
Fra Anglias begyndelse i 1959 og frem til 1988, havde tv-stationen en lille statue af en sølvridder som symbol, og som jingle anvendte man en særlig lydvariant af Händels Water Music. I 1988 byttede man logoet ud med et flag, der bestod af et stiliseret A lavet af triangler. I år 2002 valgte Granada og Carlton at fjerne det lokale navn og kalde kanalen ”ITV1” i både England og Wales, mens man i regionalprogrammer fortsat anvender navnet ”ITV1 Anglia”.

Kilder

Eksterne henvisninger 
 ITW

Tv-kanaler fra Storbritannien
Tv-produktionsselskaber fra Storbritannien
ITV
Etableret i 1959
Vimto

Vimto er en sodavand, der sælges i Storbritannien. Den blev produceret som en urtesaft under navnet Vim Tonic, og flere årtier senere som sodavand. Den indeholder saft fra vindruer, hindbær og solbær (i en 3% koncentration), der er tilsat urter og krydderier for yderligere smag. Den oprindelige opskrift blev opfundet i 1908 af John Noel Nichols.

Vimto har også været solgt som konfekt under licens fra McCowan's og som sodavandsis. Den sælges i bådes dåser og flasker, samt fra fad på visser pubs.

Referencer

Eksterne henvisninger 

Sodavand
Drikke fra Storbritannien
Etableret i 1908
Jonas Lindberg

Jonas Lindberg (født 12. oktober 1997 i Gammel Rye) er en cykelrytter fra Danmark, der er en del af det danske landshold i mountainbike. Udover medaljer i mountainbike, blev han i 2018 U23-danmarksmester i cykelcross, og ved mesterskaberne i 2020 og 2021 vandt han sølv i eliterækken.

Referencer

Eksterne henvisninger 
 
 Jonas Lindberg på the-sports.org
 
 

Mandlige cykelryttere fra Danmark
Cykelcrossryttere